Zoran Tošić

Kerjaya awal

Zoran Tošić telah dilahirkan di Zrenjanin, SR Serbia, SFR Yugoslavia, Tošić memulakan kerjaya bola sepaknya ketika bersama Budućnost Banatski Dvor, sebelum sertai Banat Zrenjanin. Beliau telah menjaringkan dua gol dalam 25 penampilan unutk Banat.
Persembahan Tošić di kejohanan domestik bersama Banat dan aksi antarabangsa bersama Serbia telah berjaya menarik minat dari kelab-kelab Eropah. Pada 6 Ogos 2007, Tošić menandatangani kontrak profesional selama empat tahun bersama Partizan. Pada 11 Ogos, beliau membuat debut bersama Partizan ketika menang 1-0 ke atas Vojvodina dalam perlawanan liga. Beliau memasuki padang pada minit ke-15 selepas pemain Partizan tercedera.

Manchester United

Pada 22 November 2008, Daily Mail telah melaporkan bahawa Zoran Tosic telah membuat persetujuan untuk menyertai Manchester United pada pemindahan Januari 2009. Pada 28 November, beliau telah menerima permit kerja untuk bersama United. Walaupun rundingan telah berhenti atas hal peribadi, pemindahan itu akhirnya lengkap pada 2 Januari 2009, selepas Tošić dan rakan sepasukan Partizan, Adem Ljajic sertai United. Tošić telah diberikan jeri nombor 14.
Beliau membuat debut untuk United pada 24 Februari 2009, dalam perlawanna pusingan keempat Piala FA Inggeris menentang Tottenham Hotspur, beliau memasuki padang pada minit ke-72 menggantikan Cristiano Ronaldo. Tiga hari kemudian, Tošić membuat debut liga untuk United, beliau memasuki padang pada minit ke-77, menggantikan Dimitar Berbatov, United menang 5-0 ke atas West Bromwich Albion. Walaupun beliau tidak banyak membuat penampilan di Manchester United, Tošić menjadi pemain utama di kelab simpanan, membantu kelabnya menduduki tempat kedua di "Premier Reserbe League. Beliau juga menjaringkan gol kemenangan buat United pada perlawanan akhir Piala Senior Manchester 2009 menentangBolton Wanderers di Stadium Reebok.
Beliau menjaringkan gol pertamanya untuk pasukan senior United pada 26 Julai 2009, ketika menang besar 8–2 ke atas Hangzhou Greentown ketika kempen pra-musim United di Asia.
Dalam satu temu ramah bersama surat khabar Scotland pada September 2012, Tosic mengatakan bahawa beliau ingin keluar dari United.

Dipinjam ke Köln

Pada 27 January 2010, Tošić sertai Köln secara pinjaman sehingga penghujung musim musim 2009–10. Beliau membuat debut tiga hari kemudian, beliau menggantikan Taner Yalçın pada minit ke-54, Köln menang 2–1 ke atas Eintracht Frankfurt pada 30 Januari. Pada 27 Mac 2010, Tošić menjaringkna dua gol pertamanya untuk Köln dalam pemunculan kelapannya, Koln menang 4-1 ke atas Hannover. Dalam perlawanan liga seterusnya, beliau telah dibuang padang susulan menerima dua kad kuning ketika tewas 3-0 kepada Hertha Berlin. Pada 17 April 2010, selepas tamat hukuman gantung, Tošić kembali kepada skuad dan menjaringkan gol ketika menang 2-0 ke atas Bochum. Selepas lima bulan bersama Köln, beliau pulang ke Manchester United pada Jun 2010.

CSKA Moscow

Pada 15 Jun 2010, Tošić menandatangani kontrak lima tahun bersama CSKA Moscow dengan bayaran yang tidak didedahkan, tetapi dilaporkan sekitar £8 juta. Pada 15 Ogos 2010, beliau menjaringkan gol pertamanya untuk CSKA menentang Anzhi Makhachkala dalam aksi Liga Perdana Rusia. Empat hari kemudian, dalam debut untuk perlawanan Eropah bagi CSKA, beliau menjaringkan dua gol dalam perlawanan Liga Europa menentang Anorthosis Famagusta FC dari Cyprus, CSKA menang 4–0.
Pemain tengah Serbia itu memulakan perlawanan menentang Alania Vladikavkaz pada 22 Mei, dalam perlawanan akhir Piala Rusia 2011, beliau menggantikan pemain pertahanan Lithuania, Deividas Šemberas pada minitk ke-83. Tiga hari kemudian, beliau menjaringkan gol akhir buat CSKA ketika menang selesa 3–0 ke atas Krylia Sovetov Samara selepas jaringan Keisuke Honda 2–0 membuatkan penyokong pelawat tertekan.
Tošić menjaringkan gol pembukaan ketika menentang Spartak Moscow pada 19 Mac 2012 dan beliau berterima kasih kepada gol lewat Seydou Doumbia untuk memastikan kemenangan 2-1 ke atas Spartak. Beliau kemudian menjaringkan dua gol untuk CSKA ketika menentang pesaing terdekat, Lokomotiv Moscow pada 2 Mei, CSKA menang 3-1 dan layak ke Kumpulan Juara-Juara dalam musim 2011-12.
Pada 27 Oktober 2013, Tošić menjaringkan hatrick ketika menang besar, 5-1 ke atas FC Krasnodar dalam saingan Liga Perdana Rusia 2013–14. Tošić menjaringkan gol tunggal buat CSKA selepas menewaskan pesaing terdekat, FC Lokomotiv Moscow pada 15 Mei 2014 untuk merebut gelaran kedua Liga Perdana Rusia.